নিজস্ব প্রতিবেদন : দক্ষিণবঙ্গে চলছে তীব্র তাপপ্রবাহ। তাপমাত্রার পারদ  ৪০ ডিগ্রি সেলসিয়াস ছাড়িয়েছে। এই পরিস্থিতিতে এবার সরকারি স্কুলে গরমের ছুটির মেয়াদ বাড়াল রাজ্য সরকার। সরকারি স্কুলগুলির সঙ্গে বেসরকারি স্কুলগুলিতেও যাতে ছুটির মেয়াদ বাড়ানো যায় তার জন্য আবেদন জানানো হয়েছে। মৌসুমী বায়ু দুর্বল হওয়ায় দক্ষিণবঙ্গে ভারী বৃষ্টির কোনও পূর্বাভাস নেই। ফলে, আগামী ৪৮ ঘণ্টায় রাজ্যে চলবে তাপপ্রবাহ। ইতিমধ্যেই কলকাতা সহ দক্ষিণবঙ্গের জেলাগুলিতে তাপমাত্রা ৪০ ডিগ্রি সেলসিয়াস পেরিয়েছে। আলিপুর আবহাওয়া দফতরের পক্ষ থেকে জানানো হয়েছে আগামী কয়েকদিন পর্যন্ত একইরকম ভাবে তাপপ্রবাহ চলতে থাকবে। পরিস্থিতি স্বাভাবিক হওয়ার কোনও সম্ভাবনা নেই।